### Beslutningstema

I denne sag skal der tages stilling til frigivelse af anlægsmidler til renovering af Bachmanns Vandmølle, bevillingsprogram 927.

### Historik

Ved godkendelse af budget 2024 blev der afsat 1,405 mio. kr. til formålet.

### Sagsfremstilling

Bachmanns Vandmølle skal renoveres som en del af en vedligeholdelsesplan, for at undgå meromkostninger ved udskiftning af bygningsdele. Bachmanns Vandmølle er en fredet bygning og udskiftning af bygningsdele kan være omkostningsfuldt og kompliceret.

Projektet indeholder renovering af facader, indvendige vægge, sokler, murankre, træværk m.v.

Projektet blev sendt i udbud den 7. marts 2024 og fristen for afgivelse af tilbud var den 28. marts 2024.

Projektet er udbudt i fire stk. entrepriser. Tømrerentreprisen, Nicolaj Bech, Smed- og [adresse] og El-entreprisen.

Der er indkommet to tilbud pr. entreprise.

### Økonomi

Omkostninger til projektet er blevet dyrere end først antaget og budgettet på projektet er på i alt 1,85 mio. kr.

Der er afsat i alt 1,405 mio. kr. til renovering af Bachmanns Vandmølle.

Der mangler at blive frigivet 1,405 mio. kr.

Restbeløbet finansieres indenfor driften i 2024.

### Indstilling Vicekommunaldirektøren indstiller,

|  |  |
| --- | --- |
| at | der meddeles en samlet anlægsbevilling og frigivelse af rådighedsbeløb på 1,405 mio. kr. fra bevillingsprogram 927, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 14. maj 2024, pkt. 5:
Indstillingen anbefales.

Beslutning fra Økonomiudvalget, 23. maj 2024, pkt. 14:

Indstillingen anbefales.

### Beslutning

Indstillingen godkendt.